**УКАЗАНИЯ ЗА ИЗПЪЛНЕНИЕ НА НАЦИОНАЛНА ПРОГРАМА „МЛАДИ**

**УЧЕНИ И ПОСТДОКТОРАНТИ“**

Разработени от Министерството на образованието и науката с цел постигане на устойчиви резултати по програмата, в сила от м. януари 2020 г.

1. Организациите - бенефициенти по Националната програма (НП) „Млади учени и постдокторанти“ преразпределят получените по нея средства между структурни си звена по правила и критерии, разработени и приети с решение на ръководните им органи. Правилата и критериите трябва да отчитат приноса на всяко структурно звено към общата научна продукция на бенефициента, както и да отразяват конкретната им научна специфика и да допринасят за постигането на индикаторите на програмата.
2. Във всяко структурно звено на бенефициентите, получили средства по програмата се сформира комисия, която задължително включва и представители на младите учени и докторантите. Комисията разработва механизъм и правила за прозрачен подбор на кандидатите, които ще участват в програмата и определя броя и размерите на възнагражденията за младите учени и постдокторантите.
3. Решенията на комисията следва да бъдат одобрени от ръководните органи на бенефициента - академичното или научното ръководство на организацията.
4. Членовете на комисията нямат право да бъдат назначавани като млади учени и постдокторанти по програмата.
5. С участниците по програмата задължително се сключва трудов договор или анекс към вече съществуващ такъв. В документът за назначаване да бъде указана продължителността на работното време на участника и изрично да се упомене, че назначението и възнаграждението са по програмата.
6. Не се препоръчва назначаването на участници да бъде с договор за извършване на услуга по Закона за задълженията и договорите.
7. Не се допуска срокът на назначение по програмата да бъде по-кратък от 6 месеца. Не се допуска работното време да бъде по-малко от 4 часа на ден. Документът за

• назначение влиза в сила от деня на подписването и регистрирането му.

1. Назначените по програмата млади учени трябва да отговарят за целия период на назначението си на дефиницията за „млад учен“ разписана в ЗННИ, а именно лице, което извършва научноизследователска и научно-образователна дейност във висше училище и/йли научна организация след придобиване на първа образователно- квалификационна степен „магистър“, но не повече от 10 години след придобиването й. . .
2. Назначените по програмата постдокторанти трябва да отговарят на дефиницията за „постдокторант“ за целия период на назначението по програмата разписани в ЗННИ, а именно учен, който е придобил първа образователна и научна степен „доктор“, но не повече от 5 години след придобиването й.
3. Неправомерно предоставените по програмата средства от организациите- бенефициенти подлежат на възстановяване към МОН в срок най-късно до два месеца след поискването им.
4. В случай на новоназначаване на млади учени и постдокторанти по програмата да се обяви конкурс и информацията за него да се публикува освен на сайта на организацията-бенефициент и в съответни интернет платформи за свободни работни места. Препоръчва се широко популяризиране с цел привличането на външни за организацията-бенефициент млади учени и постдокторанти.
5. Всички, назначени по програмата подписват декларация за липса на двойно финансиране, приложение към настоящите указания.
6. В срок до един месец след предоставяне на средствата за съответната година на изпълнение на програмата бенефициентите са длъжни да стартират изпълнението й. При забавяне стартирането на програмата в дадено звено на организацията - бенефициент повече от два месеца съответното звено се задължава да възстанови средствата за всеки месец закъснение.
7. Организациите-бенефициенти обявяват на интернет сайта си резултатите от проведените конкурси и имената на назначените по програмата млади учени и постдокторанти в срок до 2 седмици след приключване на конкурсите. Линковете към обявите за конкурси и линковете към публикуваните резултати се изпращат до МОН на следният електронен адрес: k.mkolova@mon.bg
8. Осигурителните вноски за сметка на работодателя са допустими разходи по програмата и са извън възнаграждението на назначеното лице .

Приложения: 1. Отчетна форма за годишен отчет

1. Декларация за липса на двойно финансиране